Diari Oficial de la Generalitat Valenciana


Sumari del DOGV 9455, del 24-10-2022 (2022/9351)

Informació pública del projecte bàsic, a l'efecte d'expropiació, amb motiu de les obres del projecte de viaducte del riu Algar en el tram Garganes-Cap Negret de la línia 9 de la xarxa Tram, d'Alacant.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9455

Data del DOGV
:   24-10-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/9351


Organisme emissor
:   Ferrocarrils de la Generalitat Valenciana

Tipus de document
:   Anunci

Informació pública del projecte bàsic, a l'efecte d'expropiació, amb motiu de les obres del projecte de viaducte del riu Algar en el tram Garganes-Cap Negret de la línia 9 de la xarxa Tram, d'Alacant. [2022/9351]  
Ferrocarrils de la Generalitat Valenciana (FGV) com a administrador de les infraestructures de transport ferroviari i tramviari, segons l'Ordre 2/2016, de 15 de febrer, de la Conselleria d'Habitatge, Obres Públiques i Vertebració del Territori, per la qual s'aprova el catàleg d'infraestructures ferroviàries i tramviàries de la Generalitat i la seua adscripció a l'efecte de la seua administració, ha redactat el projecte bàsic del viaducte del riu Algar en el tram Garganes-Cap Negret de la línia 9 de la xarxa Tram d'Alacant. TM Altea, que ha sigut aprovat el passat 2 d'agost, per una resolució de la subdirectora adjunta d'Infraestructures d'FGV.  
Segons que estableix l'article 66.3 de la Llei 6/2011, d'1 d'abril, de la Generalitat, de mobilitat de la Comunitat Valenciana, «l'aprovació del corresponent projecte bàsic o del de construcció de les actuacions regulades per aquesta llei que requerisca la utilització de nous terrenys, suposarà la declaració d'utilitat pública o interés social, la necessitat d'ocupació i la declaració d'urgència d'aquesta, a l'efecte de l'expropiació forçosa d'aquells en els quals haja de construir-se la línia, el tram o l'element de la infraestructura ferroviària, o que siguen necessaris per a modificar les preexistents, segons el que es preveu en la legislació expropiatòria».  
En conseqüència, se sotmet a informació pública la relació de béns i drets afectats, únicament a l'efecte d'esmenar possibles errors que puguen haver-se comés en relacionar els béns i drets afectats per la urgent ocupació, segons el que s'estableix en l'article 56 del Reglament d'expropiació forçosa.  
Termini: 15 dies a partir de la publicació del present anunci en el DOGV  
Es fa saber que el present anunci es publica també en compliment de l'article 44 de la Llei 39/2015, d'1 d'octubre, del procediment administratiu comú de les administracions públiques, per a les persones interessades que figuren com a desconegudes o domicili ignorat.  
  
Lloc d'exposició: oficines de Ferrocarrils de la Generalitat Valenciana, situades en av. la Vila Joiosa, 2. Alacant 03454. Horari: dies laborables de 09.00 a 14.00 hores. Telèfons 350.82.24.77/91.98.08 i 232.95.73.74. La documentació també pot ser consultada en la pàgina web.  
https://www.fgv.es/informaciones-publicas/viaducto-rio-algar/  
  
València, 3 d'octubre de 2022.- La directora gerent: Anaïs Menguzzato García.